REPUBLIKA SRBIJA

NARODNA SKUPŠTINA  
Odbor za ljudska i manjinska prava

i ravnopravnost polova

08 Broj: 02-556/14

30. maj 2014. godine

B e o g r a d

NARODNA SKUPŠTINA

Odbor za ljudska i manjinska prava i ravnopravnost polova, na petoj sednici održanoj 29. maja 2014. godine, razmotrio je Redovan godišnji izveštaj Poverenika za zaštitu ravnopravnosti za 2013 godinu.

Sednici Odbora prisustvovala je prof. dr Nevena Petrušić, poverenik za zaštitu ravnopravnosti.

Odbor je na šestoj sednici održanoj 30. maja 2014. godine utvrdio Predlog zaključka povodom razmatranja Redovnog godišnjeg izveštaja Poverenika za zaštitu ravnopravnosti za 2013 godinu.

Na osnovu člana 238. stav 2. Poslovnika Narodne skupštine („Službeni glasnik RS“, broj 20/12 - prečišćen tekst), Odbor za ljudska i manjinska prava i ravnopravnost polova podnosi

I Z V E Š T A J

Odbor za ljudska i manjinska prava i ravnopravnost polova je, u skladu sa članom 238. stav 1. Poslovnika Narodne skupštine, razmotrio Redovan godišnji izveštaj Poverenika za zaštitu ravnopravnosti za 2013. godinu, koji je podnet Narodnoj skupštini na osnovu člana 33. tačka 5. Zakona o zabrani diskriminacije, i utvrdio Predlog zaključka koji dostavlja Narodnoj skupštini na razmatranje i usvajanje.

Odbor predlaže da se Predlog zaključka, u skladu sa čl. 167. i 193. Poslovnika Narodne skupštine, razmatra po hitnom postupku.

Za izvestioca Odbora i predstavnika predlagača na sednici Narodne skupštine određen je Meho Omerović, predsednik Odbora.

PREDSEDNIK ODBORA

Meho Omerović